[pic] | AZ EURÓPAI KÖZÖSSÉGEK BIZOTTSÁGA |

Brüsszel, 26.7.2006

SEC(2006) 1054 végleges

A BIZOTTSÁG JELENTÉSEAZ EURÓPAI PARLAMENTNEK ÉS A TANÁCSNAK

az EMOGA Garanciarészlegének kiadásairól Korai előrejelző rendszer No 5-6/2006

TARTALOMJEGYZÉK

1. BEVEZETÉS 3

2. MEGJEGYZÉSEK A 2006. ÉVI KÖLTSÉGVETÉS VÉGREHAJTÁSÁRÓL 3

3. KÖVETKEZTETÉSEK 4

Bevezetés

Az I. melléklet a költségvetési fegyelemről szóló, 2000. szeptember 26-i 2040/2000/EK tanácsi rendelet[1] rendelkezései alapján megállapított mutató által jelzett kiadási profillal összehasonlítva mutatja be a költségvetés jelenlegi végrehajtását, a 2005. október 16-tól 2006. április 30-ig terjedő időszakban.

Megjegyzések a 2006. évi költségvetés végrehajtásáról

A következőkben rövid magyarázat olvasható a 2006. évi költségvetés egyes ágazatainak mutatója és a jelenlegi végrehajtási szint közötti legjelentősebb eltérésekről (NB: zárójelben jelezzük a túl- (+) vagy alul- (–) költekezés jelenlegi mértékét.)

Monetáris tényezők

A dollár/euró árfolyam

A fent említett időszakban felmerült kiadások figyelembe veszik a dollár/euro árfolyam mozgását. A mezőgazdasági termékek, különösen a gabonafélék és a cukor tekintetében az export-visszatérítések nagy része, valamint néhány belső támogatás, mint például a gyapottámogatás esetében a kiadásokat az euro/dollár árfolyam befolyásolja.

A 2040/2000/EK rendelet 8. cikkének (1) bekezdésével összhangban a költségvetési hatóság által elfogadott költségvetést a 2005. július-szeptember átlagos 1 EUR = 1,22 $ paritási arány alapján készítették. Meg kell jegyezni, hogy a 2005. augusztus 1-jétől 2006. április 30-ig terjedő időszak tekintetében az átlagos paritási arány megközelítőleg 1 EUR = 1,21 $ volt, azaz körülbelül 1%-kal volt a 2006. évi költségvetés elkészítéséhez használt arány alatt.

1a. alfejezet – KAP-kiadások (a vidékfejlesztés kivételével)

Cukor (+ 296,9 millió euro)

A visszatérítésre jogosult exportált cukormennyiség sokkal magasabb, mint a 2006-os költségvetésben tervezett exportmennyiség. Az export-visszatérítések mértékének általános csökkentése ellenére e tényező az export-visszatérítések tekintetében a szokásosnál magasabb kiadásokat eredményez.

Gyümölcs és zöldség (– 109,2 millió euro)

A tagállamok kifizették a támogatásokat a paradicsom-feldolgozásra. Ez alacsonyabb kiadást eredményezett, mivel a feldolgozóüzemekbe kevesebb paradicsommennyiség érkezett. Továbbá úgy tűnik, hogy a kifizetés, amellyel a tagállamok hozzájárulnak a termelői szervezetek számára biztosított működési alapokhoz, kevesebb lesz, mint a költségvetésben tervezett kiadás. A Bizottság jelenleg arra számít, hogy ezen intézkedés végrehajtása költségvetési megtakarításokat fog eredményezni a gyümölcs- és zöldségágazatban.

Tej és tejtermékek ( – 104,7 millió euro)

A jelenlegi kedvező belső és külső piaci feltételek alapján a Bizottság csökkenteni tudta az ezen ágazat különböző termékeire kifizetett export-visszatérítések általános szintjét, valamint a belső piaci támogatásokat, így a szokásosnál alacsonyabb kiadások keletkeztek. A Bizottság arra számít, hogy ez az alulköltekezés az év végéig folytatódni fog.

Közvetlen támogatások (– 3 036,3 millió euro)

A kifizetések jelenlegi alacsony végrehajtása elsősorban a termeléstől elválasztott közvetlen kifizetéseket érinti. Ez azt tükrözi, hogy egyes tagállamok jelentős igazgatási nehézségekkel küzdenek az esedékes támogatási összegek megállapítása és folyósítása, és ezáltal a kifizetések mutatóval jelzett ritmusának betartása tekintetében. A Bizottság alaposan figyelemmel kíséri és frissíti a végrehajtás mértékét a tagállamok által rendszeresen továbbított információk alapján. Annak ellenére, hogy még túl korai megjósolni a végeredményt, a közeljövőben valószínűleg leküzdhető a legtöbb nehézség. A Bizottság jelenleg azonban nem zárhatja ki az ezen intézkedésre vonatkozó költségvetési előirányzatok alacsony szintű végrehajtását.

Következtetések

Az 1a. alfejezet tekintetében az előirányzatok felhasználása a tagállamok kiadásaira vonatkozóan 2005. október 16-tól 2006. április 30-ig 33 137,8 millió euro, azaz a rendelkezésre álló előirányzatok 76,6%-a volt. A mutatóhoz képest a költségvetési előirányzatok általános alulköltekezése ugyanebben az időszakban hozzávetőlegesen –3 107,5 millió euro volt, amely főleg a közvetlen kifizetések költségvetésének fent említett időszakban történő végrehajtásának tulajdonítható.

Az 1b. alfejezet tekintetében az előirányzatok felhasználása a tagállamok kiadásaira vonatkozóan 2005. október 16-tól 2006. április 30-ig 3 625,1 millió euro, azaz a rendelkezésre álló előirányzatok 46,6%-a volt. Jelenleg a Bizottság arra számít, hogy ezen ágazat előirányzatait a 2006. évi költségvetésben tervezett módon költik el.

[pic]

[1] HL L 244., 2000.9.29., 27. o.